### *Výbor Národnej rady Slovenskej republiky*

***pre vzdelávanie, vedu, mládež a šport***

69. schôdza výboru

Číslo: CRD – 521/2023

**Výpis zo zápisnice**

zo **69.** schôdze Výboru Národnej rady Slovenskej republiky pre vzdelávanie, vedu, mládež a šport **konanej 27. apríla 2023.**

**Výbor Národnej rady Slovenskej republiky pre vzdelávanie, vedu, mládež a šport**

**prerokoval** návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov **(tlač 1491) - druhé čítanie.**

Návrh uznesenia predložil spravodajca Radovan Marcinčin.

Po rozprave výbor na návrh spravodajcu hlasoval o návrhu uznesenia uvedeného v prílohe.

Z celkového počtu 12 poslancov Výboru Národnej rady Slovenskej republiky pre vzdelávanie, vedu, mládež a šport bolo prítomných 10 poslancov. Za návrh predneseného uznesenia hlasovali 5 poslanci, 1 poslanec bol proti, zdržali sa 4 poslanci.

Výbor Národnej rady Slovenskej republiky pre vzdelávanie, vedu, mládež a šport **neprijal platné uznesenie,** nakoľko návrh uznesenia **nezískal** **podporu potrebnej nadpolovičnej väčšiny prítomných poslancov** podľa § 52 ods. 4 zákona Národnej rady Slovenskej republiky č.  350/1996 Z. z. o rokovacom poriadku Národnej rady Slovenskej republiky v znení neskorších predpisov.

Jozef **Habánik** Richard **Vašečka**

overovateľ výboru predseda výboru

### Príloha

### *Výbor Národnej rady Slovenskej republiky*

***pre vzdelávanie, vedu, mládež a šport***

69. schôdza výboru

Číslo: CRD - 521/2023

**Návrh**

**U z n e s e n i e**

**Výboru Národnej rady Slovenskej republiky**

**pre vzdelávanie, vedu, mládež a šport**

**z  27. apríla 2023**

Výbor Národnej rady Slovenskej republiky pre vzdelávanie, vedu, mládež a šport **prerokoval** návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov **(tlač 1491) - druhé čítanie** a

### súhlasí

s návrhom skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov **(tlač 1491);**

### odporúča Národnej rade Slovenskej republiky

návrh skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov **(tlač 1491) schváliť** s pozmeňujúcimi a doplňujúcimi návrhmi, ktoré sú uvedené v prílohe tohto uznesenia;

### ukladá predsedovi výboru

zapracovať stanovisko výboru do spoločnej správy výborov o výsledku prerokovania návrhu zákona vo výboroch.

Jozef **Habánik** Richard **Vašečka**

overovateľ výboru predseda výboru

**Príloha k návrhu uznesenia**

**Pozmeňujúce a doplňujúce návrhy**

k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov **(tlač 1491) - druhé čítanie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. V čl. I v § 15a ods. 3 sa za slovo „povinných“ vkladá slovo „vyučovacích“.

Návrh zákona sa terminologicky zosúlaďuje so zákonom č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, ktorý v § 2 písm. v) definuje pojem „vyučovací predmet“.

1. V čl. I sa doterajší text novelizačného bodu označuje ako bod 1 a dopĺňa sa bodom 2, ktorý znie:

„2. Za § 161r sa vkladá § 161s, ktorý vrátane nadpisu znie:

„§ 161s

Prechodné ustanovenie k úpravám účinným od 1. septembra 2023

Ustanovenie § 15a ods. 4 o vyučovaní telesnej a športovej výchovy v rozsahu najmenej troch vyučovacích hodín týždenne sa pre základné školy, ktoré nemajú k 31. augustu 2023 prístup k telocvični, a pre štvrtý ročník cirkevných škôl prvýkrát použije od 1. septembra 2025.“.“.

Ustanovuje sa odklad účinnosti do 1. septembra 2025 pre základné školy, ktoré k 31. augustu 2023 nemajú prístup k telocvični z dôvodu možnosti dobudovania chýbajúcej školskej infraštruktúry. Rovnako sa ukladá odklad do 1. septembra 2025 pre štvrtý ročník cirkevných základných škôl z dôvodu, že v štvrtom ročníku majú v aktuálnom rámcovom učebnom pláne k dispozícii len jednu disponibilnú hodinu, ktorú väčšinou cirkevné základné školy využívajú na predmet náboženstvo.